बीएड प्रथम सेमेस्टर का रिजल्ट घोषित, 92 फीसदी छात्र पास
सागर | डॉ. हरीसिंह गौर विवि के परीक्षा विभाग ने बीएड प्रथम सेमेस्टर का रिजल्ट आखिरकार खोल दिया है। इसी मुद्दे को लेकर सोमवार को बड़ी संख्या में छात्र ज्ञापन लेकर पहुंचे थे। विश्वविद्यालय द्वारा घोषित रिजल्ट में 92.53प्रतिशत विद्यार्थी पास हुए हैं। विद्यार्थियों की समस्या यह है कि दो साल होने काे है, जबकि अब जाकर उनके पहले सेमेस्टर का रिजल्ट घोषित हुआ है। उधर परीक्षा नियंत्रक प्रो. दिवाकर शर्मा ने बताया कि दूसरे सेमेस्टर का टाइम-टेबल जल्दी ही जारी किया जाएगा। छात्रों ने मांग की है कि हमारे दूसरे और तीसरे सेमेस्टर की परीक्षा एक साथ कुछ दिनों के अंतराल से कराई जाएं। उनका कहना है कि छतरपुर विश्वविद्यालय में तीसरे सेमेस्टर की परीक्षाएं हो चुकी हैं, जबकि यहां दूसरे सेमेस्टर का टाइम-टेबल तक ही जारी नहीं हुआ है। बीएड पहले सेमेस्टर के अलावा परीक्षा विभाग ने दो और कक्षाओं के रिजल्ट घोषित किए हैं। एमबीए द्वितीय सेमेस्टर 2016 के रिजल्ट में 29.50 फीसदी विद्यार्थी पास हुए हैं।
bho_Deva hin_Deva